CELEX: 62010CN0480
Language: mt
Date: 2010-10-05 00:00:00
Title: Kawża C-480/10: Rikors ippreżentat fil- 5 ta’ Ottubru 2010 — Il-Kummissjoni Ewropea vs Ir-Renju tal-Isvezja

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/24
            
         Rikors ippreżentat fil-5 ta’ Ottubru 2010 — Il-Kummissjoni Ewropea vs Ir-Renju tal-Isvezja
   (Kawża C-480/10)
   ()
   2010/C 328/41
   Lingwa tal-kawża: l-Isvediż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal u K. Simonsson, bħala aġenti)
   
      Konvenut: Ir-Renju tal-Isvezja
   
      Talbiet tal-parti rikorrenti
   
   
               —
            
            
               tiddikjara li, billi llimita fil-prattika s-sistema ta’ ragruppament għall-finijiet tat-taxxa fuq il-valur miżjud (VAT) għall-fornituri ta’ servizzi finanzjarji u ta’ servizzi ta’ assigurazzjoni, ir-Renju tal-Isvezja naqas milli jwettaq l-obbligi tiegħu taħt id-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, u
            
         
               —
            
            
               tikkundanna lir-Renju tal-Isvezja għall-ispejjeż.
            
         
      Motivi u argumenti prinċipali
   
   Ir-regoli Svediżi dwar ir-raggruppament għall-finijiet tal-VAT huma kuntrarji għall-Artikolu 11 tad-Direttiva tal-VAT, peress li l-applikazzjoni tagħhom hija llimitatata għal impriżi li huma attivi fil-qasam finanzjarju. Fl-opinjoni tal-Kummissjoni, sistemi nazzjonali ta’ ragruppament għall-finijiet tal-VAT għandhom japplikaw fuq l-impriżi kollha li huma stabbiliti fi Stat Membru li japplika l-ftehim, irrispettivament tat-tip ta’ attività mwettqa mill-impriża.
   Is-sistema komuni tal-VAT hija sistema uniformi. L-introduzzjoni ta’ sistema speċjali f’din is-sistema għandha konsegwentement, bħala prinċipju, titwettaq b’tali mod li s-sistema tkun applikabbli b’mod ġenerali.
   Ma hemm xejn fil-kliem tal-Artikolu 11 tad-Direttiva tal-VAT li jindika li Stat Membru jista’ jillimita l-applikazzjoni ta’ sistema ta’ ragruppament għall-finijiet tal-VAT fuq ċerti impriżi attivi f’ċertu qasam.
   L-għan tal-Artikolu 11 tad-Direttiva tal-VAT juri li din id-dispożizzjoni għandha tinftiehem bħala li tapplika fuq l-impriżi kollha fl-oqsma kollha.
   Barra minn hekk, ir-regoli Svediżi dwar is-sistema ta’ ragruppament għall-finijiet tal-VAT huma inkompatibbli mal-prinċipju tal-liġi tal-Unjoni Ewropea ta’ trattament ugwali.